
Република Србија          					Република Србија                
Министарство за људска и			     Министарство унутрашњих послова
      мањинска права и 
      друштвени дијалог


На основу члана 12. Закона о министарствима („Службени гласник РС“, број 128/20, 116/22 и 92/2023-др.закон) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20 и 107/21), Министарство за људска и мањинска права и друштвени дијалог у сарадњи са Министарством унутрашњих послова упућује 
 
Ј А В Н И  П О З И В

организацијама цивилног друштва за предлагање кандидата за чланство у Комисији за решавање притужби у седишту Министарства унутрашњих послова Републике Србије


I ПРЕДМЕТ ЈАВНОГ ПОЗИВА   

Законом о полицији („Службени гласник РС“ бр. 6/16, 24/18 и 87/18) и Правилником  о притужбеном поступку у Министарству унутрашњих послова („Сл. гласник РС“, бр. 90/19), регулисана је контрола рада запослених у Министарству унутрашњих послова ( у даљем тексту: Министарство) при вршењу службених задатака путем решавања притужби грађана на њихов рад.
	Чланом 234. Закона о полицији, прописано је да подносилац притужбе може бити свако лице (у даљем тексту: притужилац) које сматра да су му поступањем или пропуштањем запосленог (у даљем тексту: притуженик) при вршењу службених задатака повређена људска и мањинска права и слободе у року од 30 дана од дана када се притужбена радња догодила. Поступак по притужби грађана регулисан је чланом 235. поменутог закона и предвиђа да притужбени поступак спроводи руководилац организационе јединице у којој ради притуженик или лице које он овласти, односно Комисија за решавање притужби ( у даљем тексту: Комисија).
	Поменутим прописима регулисани су, поред осталог, састав и начин формирања Комисије. С тим у вези, Комисија ради у већу од три члана које именује решењем министар унутрашњих послова на период од четири године, са могућношћу поновног избора. Већа су састављена од председника Комисије, члана из Министарства и једног представника јавности. 
	Законом о полицији предвиђено је да представнике јавности у Комисији у седишту Министарства именује министар на предлог организације стручне јавности и невладиних организација на период од 4 године, док је Правилником прецизирано да Министарство у сарадњи са надлежним службама за сарадњу са организацијама цивилног друштва припрема предлог за именовање потребног броја представника јавности за чланове Комисије у седишту Министарства.
Именованим члановима Комисије за решавање притужби у седишту Министарства унутрашњих послова Републике Србије из реда представника јавности припада накнада за рад на седници Комисије у висини износа дневнице за службено путовање која важи за запослене у државним органима, као и накнада за трошкове доласка и одласка са седнице у случају да долазе ван Београда. Накнаду поменутих трошкова врши Министарство унутрашњих послова Републике Србије. 

II   ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ
1. Циљ овог јавног позива је да се кроз јаван и транспарентан процес изврши избор до 7 (седам) кандидата који ће бити предложени министру унутрашњих послова зa чланство у Комисији за решавање притужби у седишту Министарства унутрашњих послова Републике Србије из реда представника јавности.
2. Јавни позив намењен је организацијама цивилног друштва које делују у области заштите људских и мањинских права и основних слобода.  
3. Право учешћа на Јавном позиву имају удружења и друге организације цивилног друштва основане и регистроване у складу са прописима Републике Србије, које су уписaне у рeгистaр нajмaњe годину дана прe oбjaвљивaњa oвoг jaвнoг пoзивa и актом о оснивању имају утврђене циљеве у области заштите људских и мањинских права и основних слобода. 
4. Представник кога организација предлаже за кандидата за чланство у Комисији није функционер или државни службеник, односно ангажован у органу јавне управе.

III КРИТЕРИЈУМИ 
Критеријум за организације цивилног друштва које могу да предложе кандидата:  
· Организације цивилног друштва, основане и регистроване у складу са прописима Републике Србије.
Организације које кандидују своје представнике могу предложити само једног кандидата и морају испуњавати следеће критеријуме и то:

1. да су уписaне у рeгистaр нajмaњe годину дана  прe oбjaвљивaњa oвoг jaвнoг пoзивa;
2. да актом о оснивању или статутом имају утврђене циљеве у области  наведенoj у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[footnoteRef:1]; [1:   Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у регистре које води Агенција за привредне регистре] 




Критеријуми за члана:

	Кандидат којег организација цивилног друштва предлаже мора да испуњава следеће критеријуме:

1. да је држављанин Републике Србије;
2. да је члан или ангажован у организацији која га предлаже;
3. да поседује експертизу у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), у последње три године;
4. да представник кога организација предлаже за кандидата није функционер или државни службеник, односно ангажован у органу јавне управе.
	
Предности имају кандидати који: 

· поседују искуство у раду радних група и других радних и саветодавних тела које формирају органи државне и покрајинске управе и локалне самоуправе, у последње три године;

Неће се разматрати: непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на Јавном конкурсу; пријаве које садрже друге недостатке због којих није могуће вредновање према задатим критеријумима. 

IV    ДОКУМЕНТАЦИЈА КОЈА СЕ ДОСТАВЉА
Oрганизације цивилног друштва дужне су да доставе следеће доказе на српском језику:
· Попуњен Пријавни формулар (Анекс 1 – Пријавни формулар)
Документација која се доставља за кандидата за члана: 	

· Попуњен образац о публикацијама (анализе, истраживања и сл.) у области наведенoj у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), у последње три године (Анекс 2 – Образац о објављеним публикацијама);
· Изјаву о прихватању кандидатуре и одсуству сукоба интереса односно изјаву да представник кога организација предлаже за кандидата за чланство у Комисији није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, потписану од стране предложеног кандидата (Анекс 3 – Изјава о прихватању кандидатуре и одсуству сукоба интереса);
· биографију предложеног кандидата; (Анекс 4 - Europass образац за биографију кандидата);
· доказ да је кандидат држављанин Републике Србије (доставити очитану личну карту или пасош);
· доказ да је кандидат члан или да је ангажован у организацији која га предлаже (потврда, фотокопија чланске карте или други доказ);
· доказ о искуству у раду радних група зa израду прописа и/или докумената јавних политика и других радних и саветодавних тела, које формирају органи јавне управе, у последње три године (списак радних/саветодавних тела у којима је кандидат учествовао, затим навести назив државног органа који је основао, као и годину оснивања, пожељно је доставити копијама решења/одлука о именовању).

Вредновање и рангирање пристиглих пријава вршиће се у складу са наведеним критеријумима на следећи начин: 

1. Кандидат којег организација цивилног друштва предлаже поседује експертизу у виду објављених публикација, у области заштите људских и мањинских права и основних слобода, у последње три године.

· 2 бода по објављеној публикацији

2. Кандидат поседује искуство у раду радних група и других радних и саветодавних тела које формирају органи државне и покрајинске управе и локалне самоуправе, у последње три године. 

· 2  бода по учешћу у радном телу  

V    РОК И НАЧИН ПОДНОШЕЊА ПРИЈАВЕ
 	
Рoк зa пoднoшeњe пријава траје од 1. септембра до 30. септембра 2026. године. 

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе искључиво електронским путем на и-мејл адресу: javni.poziv@minljmpdd.gov.rs сa нaпoмeнoм: „Предлагање кандидата за чланове Комисије за решавање притужби у седишту Министарства унутрашњих послова".

Напомена: Јавни позив се објављује 31. августа 2026. године, а рок за подношење пријава почиње наредног дана од дана објављивања, односно од 1. септембра 2026. године. 

[bookmark: _GoBack]VI    ПОСТУПАК ИЗБОРА
За потребе припреме и спровођења поступка избора, као и самог Јавног позива, образована је Комисија за избор организација цивилног друштва за чланство у Комисији за решавање притужби у седишту Министарства унутрашњих послова Републике Србије, која је састављена од представника Министарства унутрашњих послова и Министарства за људска и мањинска права и друштвени дијалог. 

Образована Комисија дужна је да најкасније у року од 30 дана од дана истека рока за подношење пријава донесе Предлог представника организација цивилног друштва за чланство у Комисији за решавање притужби у седишту Министарства унутрашњих послова Републике Србије (у даљем тексту: Предлог). Предлог представника организација цивилног друштва и Јавни позив, биће објављен на званичним интернет страницама Министарства за људска и мањинска права и друштвени дијалог и Министарства унутрашњих послова и достављен подносиоцима пријава на Јавни позив електронским путем.  

Именовање изабраних представника организација цивилног друштва извршиће министар унутрашњих послова. 

Евентуална питања око поступка подношења пријава могу се упутити Министарству за људска и мањинска права и друштвени дијалог, на и-мејл адресу javni.poziv@minljmpdd.gov.rs или телефоном на 011/311 38 95 и 011/311 38 59.

VI    ДОДАТНЕ ИНФОРМАЦИЈЕ
1. Именованим члановима Комисије за решавање притужби у седишту Министарства унутрашњих послова Републике Србије из реда представника јавности припада накнада за рад на седници Комисије у висини износа дневнице за службено путовање која важи за запослене у државним органима, као и накнада за трошкове доласка и одласка са седнице у случају да долазе ван Београда. Накнаду поменутих трошкова врши Министарство унутрашњих послова Републике Србије. 
2. Учешћем на Јавном позиву подносиоци кандидатуре пристају да се подаци које достављају у оквиру својих пријава обрађују искључиво за потребе процеса избора предвиђеног овим позивом.

Потребни обрасци, као и додатне информације за њихово попуњавање налазе се у оквиру следећих докумената:
1. Анекс 1 – Пријавни формулар,
2. Анекс 2  – Образац о објављеним публикацијама,
3. Анекс 3 – Изјава о прихватању кандидатуре и о одсуству сукоба интереса,
4. Анекс 4- Europass образац за биографију кандидата.

